****

**A**

**ZALA MEGYEI KORMÁNYHIVATAL**

a kormányzati igazgatásról szóló 2018. évi CXXV. törvény 83. §-a alapján

pályázatot hirdet

az

Hatósági Főosztályán

 **Törvényességi felügyeleti szakügyintézői feladatkör**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony

(próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8900 Zalaegerszeg, Kosztolányi Dezső utca 10.

**Az álláshelyen ellátandó feladatkörök:**

Törvényességi felügyeleti feladatkör.

**Ellátandó feladatok:**

* A jogszabályokban és a Kormányhivatal egyes szabályzataiban foglaltak alapján részt vesz az SZMSZ-ben és az ügyrendben meghatározott feladatok végrehajtásában.
* Ellátja a Magyarország helyi önkormányzatairól szóló törvényben és a felhatalmazása alapján kiadott Korm. rendeletben, valamint egyéb jogszabályokban meghatározott, a helyi önkormányzatok törvényességi felügyeletével, illetve a területszervezési eljárással kapcsolatos feladatokat.
* Ellátja a nemzetiségek jogairól szóló törvényben és egyéb jogszabályokban a kormányhivatal részére a nemzetiségi önkormányzatokkal kapcsolatosan megállapított feladatokat; különös tekintettel a törvényességi felügyelettel kapcsolatos feladatokra, előkészíti az ezzel kapcsolatos döntéseket.
* Ellátja a területfejlesztésről és a területrendezésről szóló törvényben, valamint egyéb jogszabályokban meghatározott, a területfejlesztési önkormányzati társulások és a térségi fejlesztési tanácsok törvényességi felügyeletével kapcsolatos feladatokat.
* Feldolgozza és elemzi a helyi önkormányzatok és a nemzetiségi önkormányzatok törvényességi felügyeletének tapasztalatait.
* Intézi a feladatkörét érintő közérdekű bejelentésekkel, kérelmekkel, panaszokkal kapcsolatos ügyeket.
* Gondoskodik a Nemzeti Jogszabálytár önkormányzati rendelettárával és kapcsolattartási felületével kapcsolatos feladatok ellátásáról.
* Közreműködés a munkatervben vagy a közvetlen felettes által meghatározott felügyeleti, cél- és témaellenőrzések elvégzésében.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.) és a Zala Megyei Kormányhivatal hatályos Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása)
* felsőoktatásban jogi képzési területen szerzett végzettség, vagy
felsőoktatásban közigazgatási, rendészeti és katonai képzési területen, valamint az államtudományi képzési területen szerzett szakképzettség
* Előny jelent a közigazgatásban szerzett gyakorlat
* Foglalkozás-egészségügyi alkalmasság
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>)
* motivációs levél,
* iskolai végzettséget, idegen nyelv tudását igazoló okmányok másolatai,
* 3 hónapnál nem régebbi erkölcsi bizonyítvány vagy igazolás annak megkéréséről,
* Nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul;

**Az álláshely betölthetőségének időpontja:**

Az állás a pályázat elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Megyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használathoz költségtérítést biztosított stb.) A cafetéria juttatás éves összege 2022-ben bruttó 200.000 Ft.

**A pályázat benyújtásának határideje:** 2022. május 31.

A pályázati kiírással kapcsolatosan további szakmai információt Dr. Tóth András főosztályvezető úr nyújt e-mailben a drtoth.andras@zala.gov.hu e-mailcímen; a 92/507-710-es telefonszámon.

**A pályázatok benyújtásának módja:**

* Postai úton, a pályázatnak a Zala Megyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa kormánymegbízott asszony részére címezve a **humanpolitika@zala.gov.hu** e-mail címen keresztül, kérjük a tárgyban feltüntetni a feladatkör megnevezését.

**A pályázati eljárás, a pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2022. július 10.